CELEX: 62020CN0351
Language: ro
Date: 2020-07-30 00:00:00
Title: Cauza C-351/20 P: Recurs introdus la 30 iulie 2020 de Liviu Dragnea împotriva Ordonanței Tribunalului (Camera întâi) din 12 mai 2020 în cauza T-738/18, Dragnea/Comisia

21.9.2020   
            
            
               RO
            
            
               Jurnalul Oficial al Uniunii Europene
            
            
               C 313/18
            
         
      Recurs introdus la 30 iulie 2020 de Liviu Dragnea împotriva Ordonanței Tribunalului (Camera întâi) din 12 mai 2020 în cauza T-738/18, Dragnea/Comisia
      (Cauza C-351/20 P)
      (2020/C 313/22)
      Limba de procedură: engleza
      
         Părțile
      
      
         Recurent: Liviu Dragnea (reprezentanți: C. Toby, O. Riffaud, B. Entringer, avocats)
      
         Cealaltă parte din procedură: Comisia Europeană
      
         Concluziile
      
      Recurentul solicită Curții:
      
                  —
               
               
                  anularea în întregime a ordonanței atacate a Tribunalului;
               
            
                  —
               
               
                  anularea Deciziei OCM(2018)20575 a Comisiei, comunicată reprezentantului legal al recurentului prin scrisoarea din data de 1 octombrie 2018;
               
            
                  —
               
               
                  obligarea Comisiei la plata cheltuielilor de judecată.
               
            
         Motivele și principalele argumente
      
      În susținerea acțiunii, recurentul invocă trei motive.
      Primul motiv, întemeiat pe încălcarea articolului 9 alineatele (1), (2) și (4) din Regulamentul OLAF (1) și a dreptului la apărare al recurentului în cadrul investigațiilor, inclusiv a dreptului de a fi ascultat și a respectării prezumției de nevinovăție.
      Al doilea motiv, întemeiat pe încălcarea principiului bunei administrări în ceea ce privește investigațiile, precum și pe refuzul de a deschide o investigație referitoare la desfășurarea investigației OLAF.
      Al treilea motiv, întemeiat pe încălcarea dreptului de acces la documentele privind investigațiile OLAF.
      
         (1)  Regulamentul (UE, Euratom) nr. 883/2013 al Parlamentului European și al Consiliului din 11 septembrie 2013 privind investigațiile efectuate de Oficiul European de Luptă Antifraudă (OLAF) și de abrogare a Regulamentului (CE) nr. 1073/1999 al Parlamentului European și al Consiliului și a Regulamentului (Euratom) nr. 1074/1999 al Consiliului (JO 2013, L 248, p. 1).